Document ID: 32008D0331

KOMISIJOS SPRENDIMAS
2008 m. balandžio 23 d.
iš dalies keičiantis Bulgarijos ir Rumunijos stojimo akto VI priedo priedėlio nuostatas, taikomas tam tikroms Bulgarijos pieno perdirbimo įmonėms
(pranešta dokumentu Nr. C(2008) 1572)
(Tekstas svarbus EEE)
(2008/331/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Bulgarijos ir Rumunijos stojimo aktą, ypač į jo VI priedo 4 skyriaus B skirsnio f punkto pirmąją pastraipą,
kadangi:
(1)
Bulgarijos ir Rumunijos Stojimo aktu Bulgarijai buvo suteiktas pereinamasis laikotarpis, per kurį tam tikros pieno perdirbimo įmonės turėjo užtikrinti, kad laikomasi 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus, nuostatų (1).
(2)
Stojimo akto VI priedo priedėlis, iš dalies pakeistas Komisijos sprendimais 2007/26/EB (2), 2007/689/EB (3) ir 2008/209/EB (4).
(3)
Bulgarija pateikė garantijas, kad vienai pieno perdirbimo įmonei bus tiekiamas tik reikalavimus atitinkantis žalias pienas. Todėl šią įmonę reikėtų išbraukti iš VI priedo priedėlio II skyriaus.
(4)
Todėl reikėtų atitinkamai iš dalies pakeisti Bulgarijos ir Rumunijos stojimo akto VI priedo priedėlį.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priede nurodyta įmonė išbraukiama iš Bulgarijos ir Rumunijos stojimo akto VI priedo priedėlio II skyriaus.
2 straipsnis
Šis sprendimas skirtas valstybėms narėms.
Priimta Briuselyje, 2008 m. balandžio 23 d.

Labels: 0
18
15
17